Ευτυχίδης ο Σικυώνιος

Ο Ευτυχίδης ήταν Σικυώνιος γλύπτης, μαθητής του Λυσίππου που έζησε μετά τα χρόνια του Μεγάλου Αλεξάνδρου. Η καλλιτεχνική δράση του τοποθετείται μεταξύ των ετών 330 και 290 π.Χ.. 

Εργογραφία
Το ονομαστότερο έργο του είναι το κολοσσιαίο χάλκινο άγαλμα η "Τύχη της Αντιοχείας" που παριστάνει με αλληγορικό τρόπο την πόλη της Αντιόχειας, πρωτεύουσας των Σελευκιδών. Αναπαράσταση του αγάλματος χαράχθηκε πάνω σε νομίσματα της πόληςΑλέξανδρος Ρίζος Ραγκαβής,  Λεξικόν της ελληνικής αρχαιοελληνικής , Τόμ. Α΄σ. 320, Αθήνα 1888, όπως και ένα αντίγραφό του σε αγαλματίδιο της Βουδαπέστης που υπάρχει στο Βατικανό. Ο Πλίνιος αναφέρει (HN 34.78.) ότι ο Ευτυχίδης δημιούργησε το χάλκινο άγαλμα του Ευρώτα «τέχνης υγροτέρας του ποταμού»Πλίνιος ο Πρεσβύτερος, Φυσική ιστορία, XXXIV, 16.6 . Από τον Παυσανία αναφέρεται ότι ήταν δημιουργός ενός χάλκινου αγάλματος του αθλητή Τιμοσθένη στο στάδιο της Αρχαίας Ολυμπίας"τούτου μὲν δὴ Πολύκλειτος τὸν ἀνδριάντα εἰργάσατο, τὸν δὲ Τιμοσθένην Εὐτυχίδης Σικυώνιος παρὰ Λυσίππῳ δεδιδαγμένος: ὁ δὲ Εὐτυχίδης οὗτος καὶ Σύροις τοῖς ἐπὶ Ὀρόντῃ Τύχης ἐποίησεν ἄγαλμα, μεγάλας παρὰ τῶν ἐπιχωρίων ἔχον τιμάς." - Παυσανίας, Ἑλλάδος περιήγησις, Ἠλιακῶν Β, 2.7. 

 Δείτε επίσης 
 Τύχη (μυθολογία)

 Παραπομπές 

 Πηγές 
 Παυσανίας, Ελλάδος περιήγησις/Ηλιακών Β, ΣΤ, 2

Κατηγορία:Αρχαίοι Έλληνες γλύπτες
Κατηγορία:Αρχαίοι Σικυώνιοι